### Beslutning

Sagen blev udsat.

Endelig vedtagelse af etape 2 af udviklingen af universitetscampusområdet på [adresse] med forslag til lokalplan nr. 1117 og tillæg nr. 57 til kommuneplan 2017.

### Resumé

Lokalplanen gælder for et område på [adresse] i det nordlige [adresse] beliggende mellem [adresse], [adresse], [adresse] og [adresse]. Lokalplanområdet er ca. 67.000 m2 stort og var ved planens udarbejdelse privatejet på nær enkelte kommunalt ejede vejarealer og beliggende i byzone.

Lokalplanen indeholder byggemuligheder på 164.495 m2 etageareal, hvilket svarer til en bebyggelsesprocent på ca. 245 for lokalplanområdet under ét.

Lokalplanen udgør anden etape i omdannelsen af universitetsbyen [adresse]. Første etape blev fastlagt med lokalplan 1052. De to lokalplaner skal tilsammen udgøre Aarhus Universitets tredje campus. Lokalplanen skal muliggøre en blandet bydel med uddannelsesinstitutioner, teknologi- og iværksættervirksomheder mm., der har relation til et sådant miljø, samt mulighed for boliger. 30 % af boligantallet skal være familieboliger og 15 % af boligetagearealet skal være almene boliger. I alt forventes knap 500 boliger.

Lokalplanområdet er endvidere udpeget som pilotprojekt for bæredygtig byomdannelse. [adresse], [adresse] og bygherrerne har indgået aftale om et fælles samarbejde for bæredygtige helhedsløsninger på tværs af brancher og fagligheder gennem hele processen fra idéskitse i planlægningen, etablering af bebyggelsen til den efterfølgende drift af området.

Der er i forbindelse med planlægningen af lokalplanområdet indgået aftale om mulighed for kommunalt opkøb af en privat grund til etablering af en daginstitution.

[adresse] har fra ejerne af lokalplanområdet modtaget en opfordring til at indgå en frivillig udbygningsaftale om infrastruktur, byrum, bypark, strøgforbindelse og grønt. Lokalplanforslaget er ikke i overensstemmelse med kommuneplanens rammedel og der er derfor udarbejdet Tillæg nr. 57 til kommuneplan 2017.

Der er foretaget en forudgående offentlig høring i perioden fra den 12. april til den 7. maj 2019.

### Indstilling

Det indstilles:

At 1) forslag til lokalplan nr. 1117 godkendes til endelig vedtagelse,

At 2) forslag til Tillæg nr. 57 til Kommuneplan 2017 godkendes til endelig vedtagelse,

At 3) forslag til udbygningsaftale godkendes til endelig vedtagelse,

At 4) forslag til miljørapport og sammenfattende redegørelse godkendes til endelig vedtagelse,

At 5) bemærkninger fra den offentlige høring besvares som det det fremgår af indstillingens afsnit 5.4.

### Sagens forløb

25-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-11-2021 Magistraten
Fremsendes til [adresse] Byråd med bemærkning, at Magistraten i mødet den 29. november 2021 anbefaler, at byrådet tiltræder Magistratsafdelingen for Teknik og Miljøs indstilling af 15. november 2021.

Borgmester Noah Lauritsen, rådmand Paulina Krogh, rådmand Ernst Bach og Ronny Frederiksen tog forbehold.

Susanne Olsen og Oda Lassen var forhindret i at deltage i sagens behandling.

 15-12-2021 [adresse]
Fremsendes til Teknisk Udvalg til behandling i henhold til beslutning i byrådets møde den 15. december 2021.
 17-01-2022 Teknisk Udvalg
Sagen blev udsat.
 26-01-2022 Teknisk Udvalg
Sagen blev udsat.